อยากทราบว่าไทรอยด์เป็นพิษ กับมะเร็งไทรอยด์นี่ต่างกันอย่างไรคะ ขอบค่ะ
สวัสดีค่ะ ไทรอยด์เป็นพิษคือภาวะที่ต่อมไทรอยด์สร้างฮอร์โมนออกมามากเกินไป ทำให้ระบบเผาผลาญทำงานมากขึ้น เป็นสาเหตุทำให้น้ำหนักลดลงอย่างรวดเร็วแบบผิดปกติ หัวใจเต้นเร็วหรือเต้นผิดปกติ เหงื่อออกง่าย และหงุดหงิด ฉุนเฉียว รักษาได้ด้วยการรับประทานยาลดเพื่อการสร้างฮอร์โมนไทรอยด์ หากกินยาสม่ำเสมอ ตอบสนองต่อการรักษา มักหายขาดได้ภายใน 2-3 ปีมะเร็งไทรอยด์ เกิดจากความผิดปกติของเซลล์ที่เจริญเติบโตขึ้นอย่างรวดเร็วในต่อมไทรอยด์ และพัฒนาเป็นก้อนมะเร็งขึ้นใต้ผิวหนังบริเวณกึ่งกลางลำคอ อาจพบก้อนเดียวหรือหลายก้อน โดยผู้ป่วยอาจมีอาการเสียงแหบ หายใจหรือกลืนลำบาก และเจ็บที่ลำคอ การรักษาก็คือรักษาแบบมะเร็ง ต้องมีการผ่าตัดเอาก้อนออก ร่วมกับฉายแสงและทำเคมีบำบัด ซึ่งก็มักจะไม่หายขาด และกลับมาเป็นซ้ำได้เรื่อยๆ จะต้องติดตามอาการไปตลอดชีวิต ในบางชนิดที่เป็นลุกลามมากเจอช้า อาจลุกลามไปที่อื่น ทำให้เสียชีวิตได้แนะนำรักษากับอายุรแพทย์ด้านต่อมไร้ท่ออย่างต่อเนื่องค่ะ